

PROJEKTS uz 27.09.2023.

IKSSK: 06.09.2023.

domē: 28.09.2023.

sagatavotājs un ziņotājs: Linda Tiļuga

LĒMUMS

Ādažos, Ādažu novadā

2023. gada 28. septembrī **Nr.**«DOKREGNUMURS»

**Par kultūras projektu “**Mūziķa Stann (Beļģija) koncerts Ādažu kultūras centrā 09.11.2023.**”**

Ādažu novada kultūras centrs izvērtēja SIA “3 in 1” (reģ. Nr. 40203474205, juridiskā adrese: Mārsilu 8, ”Mārsili”, Baltezers, Garkalnes pag., Ropažu nov., LV-2164 (turpmāk - Iesniedzējs)) 2023. gada 14. augusta pieteikumu (reģ. Nr. ĀNP/1-11-1/23/4171) projektam “MūziķaStann (Beļģija) koncerts Ādažu kultūras centrā 9.11.2023.**”** (turpmāk – Projekts) finansējuma saņemšanai pašvaldības 2023. gada 24. maija nolikuma Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums) noteiktajā kārtībā.

Projekta mērķis ir iepazīstināt Ādažu novada iedzīvotājus ar pasaules jaunajiem mūzikas talantiem - komponistiem, izpildītājiem un grupām, paredzot turpmāk rīkot 3 - 4 dažādu žanru mākslinieku koncertus gadā. Projekta mērķauditorija ir koncertu, teātru, kultūras pasākumu apmeklētāji, kā arī mūzikas skolu audzēkņi.

Projekta īstenošanas laiks ir līdz 2023. gada 9. novembrim.

Projekts paredzārvalstu mākslinieka koncerta organizēšanu. Projekta finansējums ir 5000EUR, tajā skaitā pašvaldības līdzfinansējums 1000 EUR:

|  |  |  |  |  |
| --- | --- | --- | --- | --- |
| N.p.k | Izdevumu pozīcija | Pašvaldības finansējums | Citu avotu finansējums | Kopējās izmaksas |
|  | Programmas sagatavošana un nodrošināšana | 1000 |  | 1000 |
|  | Viesnīca, ēdināšana |  | 400 | 400 |
|  | Transports un degviela |  | 300 | 300 |
|  | Lidojuma biļetes |  | 700 | 700 |
|  | Ārpakalpojumi (juridiskie, grāmatvedības, reklāmas un mārketinga, IT, komunikāciju) |  | 1900 | 1900 |
|  | Pasākuma tehniskā nodrošinājuma izmaksas |  |  700 | 700 |
| KOPĀ (t.sk., nodokļi) | 1000 | 4000 | 5000 |

Ādažu novada kultūras centra veiktās Projekta novērtēšanas rezultātā secināts, ka Projekts ir ieguvis 24 punktus (no 27), kā arī, ka tā norises un izdevumi atbilst Projekta mērķim.

Pamatojoties uz Pašvaldību likuma 4. panta pirmās daļas 5. punktu, 5. panta pirmo daļu, Nolikuma 67. punktu, kā arī Izglītības, kultūras, sporta un sociālās komitejas 02.08.2023. atzinumu, Ādažu novada pašvaldības dome

**NOLEMJ:**

1. Atbalstīt SIA “3 in 1” projektu “Mūziķa Stann (Beļģija) koncerts Ādažu kultūras centrā 09.11.2023.” un piešķirt tam pašvaldības līdzfinansējumu 1000 EUR (viens tūkstotis *euro*).
2. Centrālās pārvaldes Juridiskajai un iepirkumu nodaļai viena mēneša laikā sagatavot līguma projektu 1. punkta izpildei, nosakot pienākumu SIA “3 in 1” ne vēlāk, kā viena mēneša laikā no projekta pabeigšanas dienas iesniegt pašvaldībai atskaiti par līdzfinansējuma izlietošanu.
3. Pašvaldības izpilddirektoram parakstīt 2. punktā noteikto līgumu.
4. Centrālās pārvaldes Grāmatvedības nodaļai apmaksāt SIA “3 in 1” 1. punktā noteikto summu 50 % apmērā no Ādažu novada kultūras centra 2023. gada budžeta tāmes līdzekļiem 10 darbdienu laikā no 2. punktā noteiktā līguma abpusējas parakstīšanas dienas, un atlikušo summu - pēc finanšu atskaites saņemšanas pašvaldībā un atbilstības pārbaudes.
5. Ādažu novada kultūras centram veikt finanšu atskaites saņemšanas kontroli un atbilstības pārbaudi.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējai – 1 eks.

JIN, GRN,FIN, ĀNKC, IDR - @

L.Tiļuga 29456335